NaiveNeuron/SloPal huggingface dataset:
Blaha, Ľuboš, poslanec NR SR (2018-02-09):
Ďakujem pekne. Pán poslanec Matovič, môžem potvrdiť, že výraz užitočný idiot je naozaj politologický pojem, ktorý nie je hanlivý. Jeho tvorcom, alebo sa pripisuje, je Vladimír Iljič Lenin. Čiže ja som mimoriadne rád, že vás inšpirujú takéto osobnosti ľavicovej filozofie a len tak ďalej. Ja vám môžem len poďakovať za takýto váš príhovor, opäť plný hystérie, opäť toho, že každý je zlodej, všade je zlodejina a tak ďalej. Viete, keď ste sa na chvíľku vytratili z parlamentu, tak OĽANO dosahovalo 12, 13 % v prieskumoch, a teraz sa párkrát objavujete v parlamente a už je to na nejakých siedmich, ôsmich. Len tak ďalej, pán kolega, len tak ďalej, ja vám držím palce. Čím viac takýchto vystúpení, tým lepšie pre všetkých, ktorí chcú vidieť OĽANO mimo parlamentu, a vy tam veľmi, veľmi užitočne smerujete. Ja mám taký pocit, že to vidia aj vaši kolegovia vo vašej strane. Prvý prípad, pán Vašečka, no nie je prvý, ale je to človek, bez ohľadu na to, že ho kritizujem, ktorý má istú morálnu integritu, istú osobnosť, istú autoritu v tých kresťanských kruhoch. No on to s vami pochopiteľne vydržať nemohol. Ale myslíte si, že bude jediný? Pani Remišová? Čo má spoločné pani Remišová s vami, s daňovým podvodníkom? Alebo pán Budaj. To je človek, ktorý má istú autoritu. Ako môže byť v jednej strane s takým človekom, ako ste vy? Viete, keď ste hovoril o výraze užitoční idioti, tak mne prví napadli práve títo ľudia, ktorých naozaj, z ktorých naozaj vy robíte tých užitočných idiotov, keď musia robiť pre daňového podvodníka, ktorý tu iba šaškuje a najviac škodí vlastnej strane práve on. Pán Matovič, vy ste škodná. Škodná OĽANO. Hovorím vám to ja, lebo vaši podriadení vám to asi nepovedia. A mňa mrzí to, že znevažujete aj časť obyvateľov Slovenska, keď ste kolegovi povedali, že vy ste tam niekde zo severovýchodu Slovenska, to je niečo tak odpudivé. Vy máte toľko v sebe arogancie a nenávisti, že nenávidíte dokonca aj Slovensko. A to je tragédia. Ďakujem.
Grendel, Gábor, podpredseda NR SR (2022-11-30):
Poslanec Kuriak.
Matovič, Igor, poslanec NR SR (2023-11-15):
Tak ja si myslím, pán predseda, že mali by ste tu byť primus inter pares, to znamená, rovný alebo prvý medzi rovných a nemali by ste si tu vytvárať nejaké nové pravidlá. Skúste skorej sa verejne priznať, že chcete urobiť s médiami presne to, čo ten človek, ktorý sedí pod vami, a hľadáte si nejakú zbabelú zámienku. Skúste sa konečne raz v živote správať ako chlap... (Prerušenie vystúpenia predsedajúcim.)
Kočiš, Eduard, poslanec NR SR (2021-06-22):
Ďakujem za slovo, pán predsedajúci. Bol to nejaký technický nedopatok. Históriu by sme mali nechať historikom, a nie hysterikom. Čiže z histórie sa naozaj nikto nenaje a historické udalosti, ktoré sa stali pred 40, 50, 60 a 70 rokmi, naozaj v roku 2021 nedokážeme ani zmeniť, ani ovplyvniť, ani zvrátiť. Mňa veľmi zaráža to, že akým spôsobom sa vlastne chceme mstiť jednému režimu, ktorý tuná, áno, vládol určitý čas, ale tak ako každý jeden režim, aj režim reálneho socializmu, ktorý tuná vládol v Československej socialistickej republike, mal strašne veľa nedostatkov, strašne veľa chýb, ale mal obrovské množstvo dobrých vecí a obrovské množstvo pozitív, na to nesmieme zabúdať. Ak sa skúsime komplexne a v globále pozrieť, nikto nikdy neprenasledoval fašistický režim Franka v Španielsku alebo Salazara v Portugalsku, alebo Pinocheta v Chile, alebo režim, ktorý tu bol asi ten najhorší a najzverskejší, ktorý vládol za vlády NSDAP v nacio... v nacistickom Nemecku. Títo ľudia, ktorí slúžili v týchto naozaj zlých a zvrátených režimoch, nikdy neboli perzekvovaní spôsobom, aby im boli odnímané ich benefity, či už vo forme dôchodkov, alebo majetkov, alebo iných vecí. A my tu neustále s krvavými očami poukazujeme na bývalých príslušníkov, vysoko postavených príslušníkov Československej socialistickej republiky, či už sú to ministri, generáli alebo aj obyčajní vojaci, pohraničníci alebo príslušníci kontrarozviedok. Naozaj si myslím, že Slovenskú republiku trápia omnoho závažnejšie a ťažšie veci a v kuse sa vracať do minulosti nikomu nepomôže.
Mezenská, Helena, poslankyňa NR SR (2015-05-22):
Vážený pán predsedajúci, vážený pán spolupredkladateľ, pán spravodajca a prítomní poslanci, dovoľte mi krátko vysloviť podporu ako spolupredkladateľke tohto návrhu zákona. Považujem tento zákon spolu so súborom predkladaných veľmi jednoduchých, systémových a účinných opatrení za súbor opatrení a riešení, ktoré majú apolitický rozmer, a som presvedčená, že ak sa tento návrh zákona prijme, tak bude účelne vplývať na to, čo potrebujeme v pozemkových spoločenstvách riešiť, a to naozaj je potreba sceľovania lesných a poľnohospodárskych pozemkov, zamedzenie ich ďalšieho drobenia a zároveň potrebujeme riešiť sprehľadnenie, korekciu a úpravu vzájomných vzťahov vnútri pozemkových spoločenstiev medzi jednotlivými podielnikmi, medzi jednotlivými členmi týchto pozemkových spoločenstiev. Ja som presvedčená, že hlavne zavedením inštitútu právnej zodpovednosti pre zástupcov pozemkového spoločenstva pre predsedu a jeho zástupcu dokážeme prostredníctvom prijatého zákona a zosobnenia prípadnej škody riešiť mnohé sťažnosti a podnety nespokojných členov pozemkových spoločenstiev, ktorí, žiaľ, pri uplatnení nárokov, pri uplatnení vznesených výhrad voči správe pozemkového spoločenstva majú dnes zviazané ruky. Som presvedčená, že prijatím tohto inštitútu právnej zodpovednosti a zosobnenia škody zástupcom pozemkových spoločenstiev dokážeme mnohé konkrétne podnety členov spoločenstiev, oprávnené podnety, riešiť a hlavne prijatým opatrením im aj zamedziť. Ďakujem za pozornosť.
Paška, Pavol, predseda NR SR (2013-12-11):
S reakciou pán poslanec Kaník.
Šofranko, Mária, poslankyňa NR SR (2022-03-16):
Hlasovanie bude zajtra o jedenástej hodine.
Žiga, Peter, podpredseda NR SR (2023-11-22):
Na vaše vystúpenie päť faktických poznámok. Ako prvý pán poslanec Galko.
B. Bugár, podpredseda NR SR: (2004-09-07):
Dávam slovo spravodajcovi, ktorého určil navrhnutý gestorský výbor, ústavnoprávny výbor, poslancovi Róbertovi Madejovi a zároveň vás vyzývam, aby ste sa vrátili do rokovacieho priestoru, potom pristúpime k jednotlivým hlasovaniam. Pán poslanec Madej, nech sa páči.
Hrnčiar, Andrej, podpredseda NR SR (2017-09-14):
Pán poslanec Vašečka. Nie je v rokovacej sále. Nech sa páči, pán poslanec Dostál.
P. Paška, predseda NR SR: (2007-11-28):
(Hlasovanie.) 141 prítomných, 81 za, 16 proti, 43 sa zdržalo, 1 nehlasoval. Tento návrh sme schválili.
Bugár, Béla, podpredseda NR SR (2011-12-08):
Ďakujem. Otváram rozpravu a pýtam sa, či sa hlási niekto ústne do rozpravy, nakoľko nemám žiadnu písomnú prihlášku. Konštatujem, že nikto. Vyhlasujem rozpravu za skončenú a zároveň prerušujem rokovanie o tomto bode programu. Pristúpime teraz k nasledujúcemu bodu, a to návrhu rozpočtu nákladov na činnosť Fondu národného majetku Slovenskej republiky na roky 2012 až 2014 (tlač 536). Prosím teraz pani predsedníčku Výkonného výboru Fondu národného majetku Annu Bubeníkovú, aby návrh uviedla. Nech sa páči.
Zmajkovičová, Renáta, podpredsedníčka NR SR (2013-06-26):
Ďakujem, pán spravodajca, otváram rozpravu. Do rozpravy som dostala jednu písomnú prihlášku, pán poslanec Ján Mičovský. Nech sa páči, pán poslanec, máte slovo.
Jurinová, Erika, podpredsedníčka NR SR (2014-09-17):
Reakcia na faktickú poznámku, pán poslanec Kuffa.
Čepček, Martin, poslanec NR SR (2021-05-10):
Ďakujem. Čo sa týka pandemického zákona, pani poslankyňa Marcinková, ja som ho nevidel, možno ho nikto nevidel, ale takýto zákon asi by mal byť v MPK, v medzirezortnom pripomienkovom konaní, zatiaľ tam nie je. To znamená, neviem, o čom sa bavíme, to je jedna vec. Pán Baránik, referendum ako také už dávno malo byť súčasťou, malo to byť zmenené, sme tu vyše roka, o tejto téme sa doteraz diskusia neviedla. Ak je to zlé, že sa to nedá uplatniť, povedzte mi dôvod, kvôli čomu sme to už nezmenili? A čo sa týka, čo sa týka iných vecí, zabudol som spomenúť, že veľmi mi vadí tzv. skrátené legislatívne konania, ktoré sa častokrát aj bezdôvodne v tejto Národnej rade schvaľujú, hoci sú to zákony, ktorých sa to ani netýka. Ale ďakujem kolegom aj za povzbudenie, aj za kritiku. Ďakujem.
Hraško, Igor, poslanec NR SR (2014-10-30):
Ďakujem za slovo. Pán minister Kaliňák, hovorili ste o tom, že tu nezazneli absolútne žiadne relevantné nejaké posolstvá, informácie o tom, že by mal byť teda pán minister Richter odvolaný. Možno ste si sedeli na ušiach, keď som hovoril o kauze Široký a jeho Váhostavu, že nevyplatil drobným živnostníkom a drobným firmám za vykonané práce. Čo s tým má Richter? Možno nič. To máte celá vláda. To je pravda, áno. A to má s tým aj pán premiér. Len pán Richter hovoril o zamestnanosti, aj pán premiér hovoril o zamestnanosti, ja som reagoval na pána premiéra, ktorý hovoril, že sa zdvihla zamestnanosť, ale v tomto prípade sa asi zamestnanosť znižuje, pretože ak niekto nevyplatí drobných živnostníkov, ktorí zaplatili dane, zaplatili odvody, zaplatili dépeháčku a nedostali zaplatené za svoju prácu, čo myslíte, čo urobia tí drobní živnostníci, čo urobia tí podnikatelia? Ako im to prispeje k zamestnanosti? Nepovedie to náhodou k ich krachu? To s tým nesúvisí? To nie je o zamestnanosti? To je tá zamestnanosť, o ktorej hovoril pán premiér. Váš premiér. Takže neviem, či ste si sedeli na ušiach. Áno, nedokončil som celý svoj prejav, pretože som mal na to krátky čas. Chcel som ešte povedať, pretože bolo nám povedané, že chceme len zle. My chceme len zle. Ukážte mi jeden, jeden z návrhov, ktorý sme predložili do Národnej rady, kedy by sme našim občanom Slovenskej republiky chceli zle. Ukážte mi jeden jediný návrh, ktorým by sme našim občanom chceli zle. A ešte možno jedna taká drobná poznámka, hovorilo sa to, tiež som to nestihol v tej predchádzajúcej, kedy som ani nezvyšoval hlas, ani som nebol hrubý, mal som síce toho na jazyku veľa, ale ovládol som sa, a chcel by som teda povedať, že bolo tuná už veľa káuz odvolávania. Za to by ste nemali byť teda odvolávaní už všetci, celá vláda, za to by ste už mali všetci sedieť v base, za tie kauzy, ktoré tuná boli. (Reakcie z pléna.)
Kmec, Stanislav, poslanec NR SR (2017-06-13):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 31. augusta 2017 a v gestorskom výbore do 5. septembra 2017.
V. Veteška, podpredseda NR SR: (2003-09-18):
Máte slovo, pán spravodajca.
Ritomská, Mária, poslankyňa NR SR (2013-04-16):
Áno, áno. Rozumiem, rozumiem. No a teda keď tu vidím, že aj občania viacej rozumejú mobingu vonku, keď mi hovoria, že, áno, že, výborne, že konečne aj parlament bude počuť, čo je to mobig, tak ešte, keď môžem povedať, tak prejdem k tým riešeniam teda. Problematika mobingu aj veľmi súvisí. Minulý týždeň tu boli poslanci petičného výboru Nemeckého spolkového snemu... (Prerušenie vystúpenia predsedajúcou.)
Blcháč, Ján, poslanec NR SR (2023-11-15):
Ďakujem pekne za slovo. Ja mám dve poznámky k vystúpeniu pána kolegu Šmilňáka. Začal tou svojou skúsenosťou z vlaku a ja s ním plne súhlasím, že sa takéto veci nemajú diať. A viete, my sme tu mali prvú schôdzu parlamentu, tú úvodnú, mali sme tu včera jeden exces s jedným plagátom jedného pána kolegu poslanca a viete, keď môžu ústavní činitelia rozprávať, konať, čo chcú, tak sú vzorom pre ľudí. Tak ja dúfam, že tento nový parlament sa nezníži na takéto primitívnosti a prispejeme k tomu, že budeme vzorom pre našich obyvateľov, občanov. A k tomu školskému vystúpeniu pána kolegu, je učiteľ, ja nie som učiteľ, ale chcem upriamiť, chcel by som povedať jednu zásadnú vec, že požiadať kolegov poslancov, ktorí budú vystupovať, každý má 20 minút, aby sa sústredil na podstatné veci, lebo včera bolo povedané pánom podpredsedom vlády Tarabom, ak ste to niektorí nezachytili, že za každou jednou vetou alebo za každým odstavcom tohoto programového vyhlásenia vlády je zákon, ktorý sem príde. A vtedy, keď sem príde, vtedy bude priestor na takéto odborné diskusie, lebo, poviem príklad, na, kritizoval postavenie materských škôl na strane 41, systémové opatrenia, krátkodobé priority: „V súlade so záväzkami vyplývajúcemu z plánu obnovy a odolnosti vláda zavedie normatívne financovanie materských škôl.“ A tak ďalej, je to tu. Potom o tých zásadných veciach bude pojednávať strednodobá priorita. „Vláda prijme nový zákon o štátnej správe v školstve, školskej samospráve“ a tak ďalej. Takže skúsme sa povzniesť nad nejaké politikárčenie a skúsme počkať na konkré... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-10-18):
Pán poslanec Marosz.
Kuffa, Štefan, poslanec NR SR (2015-10-07):
V konečnom dôsledku, pán minister, ja zahlasujem za tento návrh zákona, lebo ja vidím, aký je problém v dnešnej spoločnosti zdravotné sestry a zdravotnícky personál. Všetko uteká nám do zahraničia, neutekajú veľakrát ďaleko, je to len susedné Rakúsko alebo Nemecko. Ako je to možné, ja sa pýtam, ako je možné, že takto sused, bezprostredne susediaca krajina, dokážu doceniť túto službu, aj to vzdelanie, aj odbornosť, a naša krajina to, žiaľ, musím povedať, stále nedokáže? Myslím si, že má to aj negatívny dopad na mnohé rodiny, lebo aj vďaka odchodom mnohých žien v dnešnej, súčasnej dobe je príčinou mnohých rozvodov a rozpadov manželstiev. A to nie je len tento rozmer, ale veľakrát vidím, že dospievajúce deti, viete, my muži, pán minister, my už ako otcovia skôr môžme absentovať v tej rodine, tá matka takto viac ako zastúpi, ale tam, kde je absencia matiek a matky, tak tam tá rodina veľakrát zlyháva. A veľakrát a najčastejšie sú zraňované deti dospievajúce, ale aj, samozrejme, malé deti. Poznám prípady také, kedy matky odišli od malých detí niekoľkoročných, len dvoj-, trojročných, plač na jednej, aj na druhej strane, aby dokázali uživiť svoju rodinu. Ja zahlasujem za tento návrh zákona, aj keď si uvedomujem, aj som počul tuná kolegov, však ono, ja to tak vo všeobecnosti poviem, žiaden zákon nie je dokonalý, ale Mariánovi, myslím si, že to Marián nedopovedal, ale ja nie som, nepatrím k tým, ktorý by hovoril my a oni, že my sme tí lepší a vy ste tí horší. Všetci nesieme túto zodpovednosť za stav zdravotníctva, každý jeden. Každý jeden, aj občan, ale aj my samotní poslanci Národnej rady. A by som prosil, aby sme nevytvárali negatívnu mienku o zdravotníkoch, o lekároch, zdravotných sestrách a zdravotníckych pracovníkoch, naopak, pozitívne hovoriť.
Bugár, Béla, podpredseda NR SR (2019-09-10):
Nech sa páči, prezentujme sa a hlasujme. (Hlasovanie.) Prítomných 145, za návrh hlasovalo 145 poslancov. Návrh sme schválili. Pán poslanec, ešte uveďte hlasovanie, a to v druhom čítaní o vládnom návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde (tlač 1429). (Hlasovanie o vládnom návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa dopĺňa zákon č. 40/2015 Z. z. o audiovízii a o zmene a doplnení niektorých zákonov v znení neskorších predpisov , tlač 1429.)
M. Číž, podpredseda NR SR: (2010-03-10):
Faktické poznámky majú pán poslanec Dubravay, pán poslanec Vestenický. Uzatváram možnosť hlásiť sa s faktickou poznámkou. Slovo má pán poslanec Dubravay.
Bugár, Béla, doterajší podpredseda NR SR (2012-04-04):
Ľubomír Petrák.
Laurenčík, Milan, podpredseda NR SR (2022-03-23):
Ďakujem. Dve faktické poznámky na vaše vystúpenie. Ako prvý je pán poslanec Tomáš Taraba, nech sa páči.
Grendel, Gábor, podpredseda NR SR (2022-02-02):
S ďalšou faktickou poznámkou pán poslanec Pročko.
Poliačik, Martin, poslanec NR SR (2015-06-23):
Ďakujem. Budem môcť dokončiť, pani predsedajúca, mám tak 15 minút. (Reakcia z pléna.) O sedemnástej má byť zaradený bod, druhé čítanie... (Reakcie z pléna.) Druhé čítanie k tomu zákonu o investíciách už bolo? (Reakcie z pléna.) O sedemnástej bude.
Paška, Pavol, predseda NR SR (2014-07-03):
(Hlasovanie.) 141 prítomných, 7 za, 76 proti, 58 sa zdržalo. Tieto body sme neschválili.
Švejna, Ivan, poslanec NR SR (2015-11-18):
Dobre, dobre. Takže ja, ja len skončím túto myšlienku, dobre, a potom, potom poprosím o prerušenie a budem pokračovať ďalej po 11.00 hod. Takže to sú tie eurofondy, ktoré skutočne sú velikánsky problém, a niekto musí za to niesť zodpovednosť. A ďalšia vec, ja by som skutočne chcel, aby aj vláda jednoducho zverejnila všetky tie projekty, že ktoré budeme musieť zaplatiť, a kde bola proste chybovosť, aby aj ľudia vedeli, že v ktorých konkrétnych projektoch sme museli potom z vlastných peňazí zaplatiť. Proste nech zverejní celý zoznam tých projektov, aby daňoví poplatníci vedeli. Ďalšia vec je, že, a končím kvôli hlasovaniu a budem pokračovať, že sa hovorí tuná o podnikateľskom prostredí, a posledná myšlienka je, samozrejme, to podnikateľské prostredie sa nejakým spôsobom dá merať a sú rôzne tabuľky a plus-mínus sa nedá povedať, že sa zlepšilo podnikateľské prostredie, a, naopak, v tabuľkách sa dá povedať, že, resp. klesajúca, resp. starnúca konkurencieschopnosť. Takže zatiaľ ďakujem za pozornosť a po hlasovaní si dovolím pokračovať.
Jurzyca, Eugen, poslanec NR SR (2014-10-14):
Ďakujem pekne. Ja chcem len uviesť zopár čísiel k tomu, čo hovoril pán poslanec Kaník. Sú to čísla Štatistického úradu Slovenskej republiky. Od II. štvrťroku 2013 do II. štvrťroku 2014 narástla nezamestnanosť ľudí so základným vzdelaním u nás zo 41,1 na 44,8 %, kým u absolventov vysokých škôl, hovorím o druhom stupni, poklesla nezamestnanosť zo 6,3 na 5,5 percenta. Potvrdzuje to to, čo hovoril poslanec Kaník, že najťažšie doplácajú na tú súčasnú situáciu tí nízkopríjmoví a menej vzdelaní. Ďakujem.
Hort Milan, podpredseda NR SR (2011-10-18):
Pani kolegyňa, preruším vás, poprosím, kolegovia, keby sme rešpektovali, že prebieha rokovanie Národnej rady. Ďakujem pekne.
Hort, Milan, podpredseda NR SR (2011-04-01):
Reagovať na faktické poznámky teraz bude pán poslanec Ondrej Dostál, nech sa páči.
Pellegrini, Peter, predseda NR SR (2015-03-17):
Prezentujme sa a hlasujme o návrhu zákona ako celku. Skontrolujte, či vám funguje, lebo minulý týždeň tam bol nejaký problém. (Hlasovanie.) Prítomných 130 poslancov, za 79, zdržalo sa 51. Konštatujem, že sme schválili vládny návrh novely zákona o zdravotnom poistení. Keďže je 12.11, prerušujem hlasovanie. Ešte s procedurálnymi návrhmi, pán poslanec Simon.
Kollár, Boris, predseda NR SR (2021-12-08):
S faktickou poznámkou vystúpi pani poslankyňa Tabák.
Uhliarik, Ivan, minister zdravotníctva SR (2011-09-08):
Pán poslanec, ako bývalý riaditeľ nemocnice a bývalý minister zdravotníctva iste viete, že hospodársky výsledok je súčtom pomeru nákladov a výnosov, a viete, ako som povedal v zdôvodnení, že náklady, ktoré vznikli za prvý polrok, boli v podstate nákladmi, ktoré Letecká vojenská nemocnica pripravovala, ktorými pripravovala delimitáciu oddelení z Fakultnej nemocnice Louisa Pasteura. Samozrejme, keďže tie výnosy ešte neboli, tak sa to prejavilo v zápornom hospodárskom výsledku. Ale viete aj to, že v prípade záporného hospodárskeho výsledku, keď je akciová spoločnosť v zdravom finančnom hospodárení, nemusí a vôbec neznamená automaticky konkurz ani exekúciu, pretože jednoducho je to tak podľa Obchodného zákonníka. Opakujem ešte raz, vzhľadom na to, že výnosy budú a vlastne už boli, lebo je to od 1. 8. delimitované, čiže výnosy nabiehajú v prvom polroku. My sme alebo teda Letecká vojenská nemocnica začala stabilizovať počty pracovníkov, ktoré boli značne naddimenzované, a našou ambíciou je priblížiť sa k vyrovnanému hospodáreniu s tým, že chceme, aby Letecká vojenská nemocnica ďalej poskytovala lôžkovú starostlivosť. Ďakujem.
Rošková, Ľubica, poslankyňa NR SR (2011-10-19):
Ďakujem veľmi pekne. Ja sa chcem poďakovať obom kolegom za podporu, lebo som stále presvedčená o tom, že v dobrom pracovnom procese musí byť rovnováha medzi zamestnancom a zamestnávateľom. Ale pokiaľ vidíme, vo všetkých predkladaných návrhoch, že je tu len jedna stránka a že to je zamestnávateľ a že zamestnanec nám niekde uniká, tak si myslím, že určite to nie je správne. Ďakujem pekne.
Antal, Peter, poslanec NR SR (2017-03-23):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Cmorej, Peter, poslanec NR SR (2021-11-11):
Ktorý je označený ako číslo 9, ak sa toto pýtate.
Danko, Andrej, podpredseda NR SR (2024-01-17):
Poslankyňa Mesterová.
V. Veteška, podpredseda NR SR: (2006-12-07):
Schválili sme. Budeme pokračovať. Nech sa páči.
Šefčík, Marek, poslanec NR SR (2023-03-14):
Ďakujem pekne za slovo, pán predseda. Pán predseda, v rozprave k návrhu zákona nevystúpil žiaden poslanec. Môžeme pristúpiť k hlasovaniu o bodoch zo spoločnej správy. Spoločná správa obsahuje 60 bodov. Prosím, dajte hlasovať o bodoch 1 až 40, 42 až 58 a 60 spoločne s návrhom gestorského výboru schváliť.
Pellegrini, Peter, predseda NR SR (2015-12-09):
Pán poslanec? Dajme námietku. (Reakcia z pléna.) Pán poslanec mal námietku k tomuto spôsobu. Hlasujme o námietke pána poslanca. (Reakcia z pléna.) Pán poslanec, ... (Hlasovanie.) Prítomných 134, za hlasovalo 54, proti bolo 69, zdržalo sa 9, nehlasovali 2. ... keby ste boli prezieravo, ako ste mohli už vedieť, mohli ste požiadať o samostatné hlasovanie o vašich bodoch. Keďže ale o vašom pozmeňujúcom návrhu musíme hlasovať, keďže ste nežiadali inak ako o celku, koliduje s bodmi zo spoločnej správy, a preto akýmkoľvek schválením vášho pozmeňujúceho návrhu by sme kontrahlasovali s tým, čo sme pred malou chvíľou hlasovali v spoločnej správe. Mali ste si požiadať o samostatné hlasovanie a mohli sme o tých hlasovať bodoch, ktoré nie sú v kolízii. Žiaľbohu, ako o celku sa nedá hlasovať, pán poslanec. (Reakcie z pléna.) Národná rada rozhodla hlasovaním o tom, že nesúhlasí s námietkou. (Reakcie z pléna.) Ja nemôžem vynímať samostatné hlasovanie len tak! To je právo navrhovateľa. Pokračujeme ďalej, pani poslankyňa! (Ruch v sále.)
Viskupič, Jozef, poslanec NR SR (2012-09-19):
Ďakujem. Ja iba stručne k vášmu vystúpeniu, a to, že súčasného riaditeľa úradu mám v plnej úcte, ako aj bývalého veľvyslanca, a to, že sa nemal dostatočný čas možnosť oboznámiť s agendou, plne uznávam, a preto aj pripomienky, ktoré som predtým predniesol v rozprave, sú viac-menej zásadnejšieho charakteru, ktoré trvajú a pretrvávajú cez tri vedenia úradu, a myslím si, že správa ich obsahovať mala. Ďakujem.
V. Veteška, podpredseda NR SR: (2004-06-16):
Dáme ešte slovo s faktickou poznámkou pre pani poslankyňu Majdovú, nech sa páči. M. Majdová, poslankyňa: Ďakujem pekne. Pani poslankyňa, ja len pre vysvetlenie. Ja som nespochybnila pravdivosť stanoviska Študentskej rady vysokých škôl, ja som to stanovisko čítala, som s ním oboznámená, ja som len vyjadrila údiv nad týmto stanoviskom z toho dôvodu, že mám za to, že tri najzákladnejšie podmienky študentov boli splnené.
Laššáková, Jana, podpredsedníčka NR SR (2014-09-11):
Príjemné popoludnie, vážené panie poslankyne, páni poslanci, keďže je štvrtok, podľa zákona o rokovacom poriadku nasleduje hodina otázok , ktorú týmto otváram. Poslanci písomne predložili včera do 12.00 hod. 50 otázok na predsedu vlády a na členov vlády 10 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím vás, predseda vlády Robert Fico, aby ste oznámili, kto z členov vlády bude odpovedať na otázky za neprítomných členov vlády. Nech sa páči, máte slovo.
Dostál, Ondrej, poslanec NR SR (2020-03-25):
Ďakujem, pán predsedajúci. Ale najprv pristúpime k hlasovaniu o pozmeňujúcich a doplňujúcich návrhoch zo spoločnej správy. Budeme hlasovať spoločne o bodoch 1 až 5 spoločnej správy, gestorský výbor odporúča schváliť.
B. Bugár, podpredseda NR SR: (2004-07-06):
(Prestávka.) (Po prestávke.)
Jasaň, Viliam, poslanec NR SR (2012-07-27):
Ďakujem. Ja len dve poznámky. Pán Chren, podľa vás to nejaké zastupiteľstvo, to sú samí korupčníci, ktorí dobrých, poctivých podnikateľov chcú nejakým spôsobom zdierať? Veď to je chorý názor. Prepáčte. A druhá poznámka. Možno, že tých desať percent sa javí veľmi zaujímavých, ale ja si neviem osobne predstaviť, aby ste v Petržalke, a ak sa nemýlim, tak ste kandidovali takmer v každých voľbách do miestneho zastupiteľstva medzi tých „korupčníkov“, v úvodzovkách, viete si predstaviť, že by ste získali v Petržalke nejakých dvanásť-, trinásťtisíc podpisov, keď by ste potrebovali? Asi ťažko, pretože ja tu žijem už 40 rokov a problémy, ktoré sú napríklad na Lúkach, ľudí, ktorí žijú na začiatku Petržalky veľmi málo zaujímajú. A tých desať- alebo dvanásťtisíc podpisov nezískate, pretože tá nálada medzi ľuďmi je trošku iná, než si vy myslíte. Ale ja som hlavne chcel reagovať na to zastupiteľstvo. Ja im poviem nabudúce, že ako o nich zmýšľajú liberáli v tomto parlamente. Ďakujem.
Blaha, Ľuboš, podpredseda NR SR (2023-11-21):
Pán poslanec Galko, poprosím vás slušne. Ďakujem veľmi pekne.
Hrnko, Anton, poslanec NR SR (2016-04-18):
... teda 17.40 prišli do výboru. Zároveň pozývam aj pána ministra vnútra a pána ministra obrany, aby 17.40 sa dostavili na predmetný výbor. Ďakujem.
Zmajkovičová, Renáta, podpredsedníčka NR SR (2012-09-20):
S reakciou pán poslanec Petrák.
Hrnčiar, Andrej, podpredseda NR SR (2019-03-26):
Prosím, prezentujme sa a hlasujme. (Hlasovanie.) Prítomných 90, za 85, proti nikto, zdržali sa 5. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrh zákona, ktorým sa menia a dopĺňajú niektoré zákony v súvislosti s vystúpením Spojeného kráľovstva Veľkej Británie a Severného Írska z Európskej únie bez dohody . Vládny návrh zákona je uverejnený ako tlač 1398, návrh na jeho pridelenie na prerokovanie výborom je v rozhodnutí č. 1474. Prosím, podpredsedu vlády Slovenskej republiky pre investície a informatizáciu Richarda Rašiho, aby vládny návrh zákona uviedol.
P. Hrušovský, predseda NR SR: (2004-10-28):
I. Hopta, poslanec: Pán Galbavý, keď sa vám niečo nepáči, príďte za mnou po skončení rokovania, potom si to môžeme rozdať, a nielen slovne, ak chcete, áno? (Reakcie z pléna a ruch v sále.) Áno? Áno? (Ruch v sále.) Čiže, pán predseda...
Vaňová, Jarmila, poslankyňa NR SR (2023-02-02):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre ľudské práva a národnostné menšiny. A ďalej, aby za gestorský výbor určila hlasovaním Výbor Národnej rady pre ľudské práva a národnostné menšiny a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Lipšic, Daniel, poslanec NR SR (2015-04-16):
Pán poslanec Martvoň, vytiahnuť ťažkú rodinnú situáciu Gábora Grendela v pléne parlamentu, to tu podľa mňa ešte nebolo. Gábor Grendel so svojou bývalou manželkou, ktorá od neho odišla, pretože si našla nový vzťah, nežil od mája 2010. Boli v rozvodovom konaní, ktoré bolo správoplatnené 10. 6. 2011. Keď boli spolu a žili spolu, nikdy pre pána Širokého nerobila. Začala robiť pre neho až potom, ako od neho odišla, našla si nový vzťah a novú rodinu. Musím povedať, že Gábor sa stará strašne starostlivo o svojho syna, majú v striedavej starostlivosti Adama, nežili spolu, boli v rozvodovom konaní. Pán Martvoň, toto vytiahnuť na rokovaní pléna Národnej rady považujem za duševné mrzáctvo a vás považujem za duševného mrzáka, pán poslanec Martvoň, opakujem to ešte raz, za duševného mrzáka. A ak by ste v sebe mali štipku cti, čo sa obávam, že nemáte, tak by ste sa Gáborovi Grendelovi verejne ospravedlnili, verejne ospravedlnili, lebo je to čestný chlap, čestný muž, poznám ho roky, spolupracoval som s ním, vy mu nesiahate, pán Martvoň, ani po členky. Svojím charakterom rozhodne nie. Keďže si myslím, že nemáte ani toľko zbytku cti, aby ste sa mu ospravedlnili, tak trvám na tom, čo som povedal. Ste duševný a emočný mrzák.
Ďuriš Nicholsonová, Lucia, podpredsedníčka NR SR (2017-03-22):
Ďakujeme pekne za váš príspevok do diskusie, pani poslankyňa Gaborčáková. Registrujem jednu faktickú poznámku, pani poslankyňa Remišová. Končím možnosť prihlásiť sa s faktickou poznámkou. Nech sa páči.
Kollár, Boris, predseda NR SR (2022-06-21):
Prosím, prezentujme sa a hlasujeme. (Hlasovanie.) Prítomných 130 poslancov, za 96, zdržalo sa 32, nehlasovali 2. Konštatujem, že sme tento návrh schválili. Teraz budeme hlasovať o bode 69 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 221/2006 Z. z. o výkone väzby (tlač 1035). Spravodajcom je člen ústavnoprávneho výboru poslanec Alojz Baránik. Prosím ho, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 221/2006 Z. z. o výkone väzby v znení neskorších predpisov , tlač 1035.)
Ďuriš Nicholsonová, Lucia, podpredsedníčka NR SR (2017-03-30):
Ďakujem veľmi pekne. Otváram týmto všeobecnú rozpravu. Písomne sa do rozpravy prihlásil jeden pán poslanec, pán poslanec Ondrej Dostál. Nech sa páči.
Kollár, Boris, predseda NR SR (2020-07-09):
S procedurálnym návrhom vystúpi pani poslankyňa Marcinková.
Bugár, Béla, podpredseda NR SR (2018-02-02):
Nech sa páči, pán poslanec Marosz, môžte reagovať na faktické.
Laššáková, Jana, podpredsedníčka NR SR (2015-11-24):
Nech sa páči, pán poslanec Šuca, máte slovo.
Baláž, Radovan, poslanec NR SR (2018-12-05):
Keďže sme odhlasovali body zo spoločnej správy, dajte hlasovať o tom, že uvedený návrh zákona prerokujeme v treťom čítaní ihneď.
Danko, Andrej, podpredseda NR SR (2024-04-18):
Ďakujem. Faktická, pani poslankyňa Nováková, faktickú poznámku.
Matovič, Igor, poslanec NR SR (2024-02-21):
Ďakujem pekne. Veronika, asi ani to nemohlo vyjsť lepšie. Dnešný deň, kedy si pripomíname ohavnú vraždu Jána a jeho snúbenice, ktorá si dovolila tú drzosť, vo svojej vlastnej kuchyni, vo svojom vlastnom, skromnom dome si v počítači vyberať svadobné šaty a pri tejto príležitosti ju zavraždili len preto, lebo jednoducho objednávka znela, aby zavraždili odvážneho novinára, ktorý si dovolil písať o zločinoch, rozkrádaní politikov alebo pusipajtášov v SMER-e, a zároveň objednávka znela, aby pri tom neboli žiadni ďalší svedkovia, tak zavraždili týchto dvoch mladých ľudí len preto, lebo konali vo verejnom záujme. V dnešný deň akurát predkladáš návrh zákona, alebo predkladáme návrh zákona, ktorý má zabezpečiť presne to, o čom Ján Kuciak písal. O čom písal, že čo zlyháva, že preukazovanie pôvodu majetku jednoducho je len na papieri, ale v skutočnosti ak chcete niekoho usvedčiť z toho, že nelegálne nadobudol majetok, tak Fico s Pellegrinim vymysleli toľko dier v tom zákone, že bez najmenších problémov zločinci tomu utiecť môžu. Čiže bol to len ťah na to, aby oklamali opäť voličov pred voľbami 2006, kedy sľubovali, že to je kľúčový zákon, ktorý treba presadiť, potom ho urobili taký, aby mal dostatočné diery, aby v podstate žiadneho zločinca nepostihol a keď si dovolil o tom písať nejaký novinár, odvážny, tak ho dali títo ľudia zabiť. Hovorím, títo ľudia, áno, títo ľudia ho dali zabiť. Bol to niekto zo SMER-u, kto tú objednávku vykonal a najhoršie je, že oni ešte aj vedia, kto je objednávateľ vraždy, lebo o tom aj verejne sa preriekol predseda SMER-u Robert Fico na námestí v Nitre, kedy povedal, že keď povieme Slovensku, kto objednal vraždu Kuciaka, tak... (Prerušenie vystúpenia časomerom.)
Valocký, Jozef, poslanec NR SR (2016-10-19):
Najskôr budeme hlasovať o bodoch spoločnej správy. Dajte, prosím, pán predsedajúci, hlasovať o bodoch spoločnej správy 1 až 24 a body 26 až 27 spoločne s návrhom gestorského výboru schváliť.
J. Brocka, poslanec: (2005-05-18):
Výbor Národnej rady Slovenskej republiky pre sociálne veci a bývanie a) berie na vedomie uznesenie Ústavnoprávneho výboru Národnej rady Slovenskej republiky, ktorým výbor konštatuje, že podľa judikatúry Ústavného súdu Slovenskej republiky právna úprava zakladajúca právny účinok v čase, ktorý predchádza dňu nadobudnutia vlastnej účinnosti, nie je v súlade s princípmi právneho štátu, a preto nie je v súlade s čl. 1 ods. 1 ústavy, a upozorňuje, že návrh pod bodom 8 znenie § 293v a pod bodom 9 môže byť v nesúlade s čl. 1 ods. 1 Ústavy Slovenskej republiky. Zároveň výbor berie na vedomie informáciu Kláry Sárközy, poslankyne Národnej rady, že pozmeňujúce a doplňujúce návrhy podané v rozprave berie späť a v rozprave predloží nové návrhy upravené v súlade s uznesením ústavnoprávneho výboru zo dňa 18. mája 2005 č. 804. Vážený pán podpredseda, čiže výbor pre sociálne veci a bývanie zobral na vedomie informáciu pani poslankyne, že svoj pozmeňujúci návrh v rozprave berie späť a predloží nový pozmeňujúci návrh so zmenou a akceptovaním stanoviska ústavnoprávneho výboru.
R. Rafaj, poslanec: (2009-10-28):
Mohli by sme tiež hovoriť, ako ste školili vašich starostov. Spomeňte si, keď ste ich zavolali na južné Slovensko, ako vraj majú čerpať eurofondy v tom programovom období, ktoré ste tak vy zanedbali, a zázračným spôsobom 47 % pomoci išlo do 11 okresov na tzv. jazykovo zmiešanom území Slovenskej republiky. Takže vy tu nerobte rétorické cvičenia a nenafukujte si svaly na podklade Slovenskej národnej strany a mali by ste sa asi každé ráno pozerať do zrkadla a študovať si vlastné prešľapy, čo ste robili a... – a to by hádam aj stačilo, čo poviete?
Kuriak, Milan, poslanec NR SR (2023-05-18):
Pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Cmorej, Peter, poslanec NR SR (2021-03-30):
Pán predsedajúci, dajte, prosím, hlasovať spoločne o bodoch 1 až 3 zo spoločnej správy, a to s odporúčaním gestorského výboru schváliť.
Pamula, Peter, poslanec NR SR (2018-02-14):
Pán kolega, vyzval ste ma alebo vyzval ste nás na, na nejaké, nejaké veci, alebo na nejaké príklady. Viete, spomenul ste tu aj, aj výložky Andreja Danka, čo sa týka, čo sa týka prezentácie, ja si myslím, že vidíme, vidíme vo svete, môžeme si zapnúť telku, môžeme pozerať o tom, môžeme pozerať rôzne, rôzne dokumentárne filmy alebo správy zo sveta, keď bolo tu už aj spomenuté, o bozkávaní povedzme americkej vlajky. Bolo tu spomenuté o..., nejaké iné, iné takéto prejavy a ja si myslím, že novinári to prekrútili a úplne zbytočne zosmiešnili predsedu Národnej rady a predsedu Slovenskej národnej strany, pretože keď to tak cíti, že je hrdý na to, že je vojak, že je členom slovenskej armády, tak tie výložky pobozká. A aký je v tom rozdiel, keď Američan pobozká svoju vlajku? Aký je v tom rozdiel, keď predseda Národnej rady pobozká povedzme výložky? Asi si ich váži, asi si ich ctí. Prečo porovnávame niečo a vynášame rozsudky úplne niekde inde. Je to iné? Je to presne to isté. Ja si myslím, že ak má tú úctu k slovenskej armáde, tak to spravil a bolo to správne, podľa mňa to bolo správne a nemá sa za čo hanbiť. A tá dehonestácia jeho osoby, to bolo už len také, také vyvrcholenie, možno aj niektorých ľudí, ktorých naozaj nezaujíma slovenský národ, slovenská, slovenská armáda. Ďakujem veľmi pekne.
Gy. Bárdos, poslanec: (2009-06-26):
Ale hovoriť o tom, že jazykový zákon bol prijatý s podporou alebo s hlasmi Strany maďarskej koalície, tak neviem, pán kolega, o čom hovoríš? Ty si tu nebol. Jednoducho nie je to pravda, čo hovoríš. A takáto informácia je lžou. Viacerí, ktorí vystupovali aj v rozprave, aj tí, ktorí reagovali na vystúpenie pána kolegu, vlastne potvrdili to, že tento návrh zákona sa naozaj týka používania menšinových jazykov a nie je to o čistote štátneho, v tomto prípade slovenského jazyka. Je to úplne jasné. A to, keď predstaviteľ Slovenskej národnej strany ďakuje a hovorí to, že je v poriadku, tak, pán minister, na vašom mieste by som si spytoval svedomie, či je to absolútne v poriadku a či vy ste dominantnou stranou vládnej koalície, alebo v tejto otázke nie náhodou Slovenská národná strana pretláča cez vaše ministerstvo to, čo ona chcela a čo má v programe. Ešte dovoľte mi jednu vetu citovať, to nie je moja veta: „Mali by sme sa zbaviť niektorých malicherných predsudkov, mali by sme sa prestať rozčuľovať napríklad nad tým, že Maďari označujú München, názvy slovenských miest vo svojom jazyku. Predstavte si, keby začali peniť Nemci, že ich München nazývame Mníchovom, keby Rakúšania zúrili, že ich sladkú Viedeň voláme Viedňou. Učiť sa žiť s Maďarmi jednoducho znamená učiť sa byť Európanmi.“ Ďakujem.
Brocka, Július, poslanec NR SR (2013-11-27):
Ďakujem pekne. Vážená pani predsedajúca, vážený pán minister, dámy a páni, o návrhu som filozofoval v prvom čítaní a teraz by som o veciach, ktoré v návrhu novely zákona o prídavkoch na deti podporujem, o tom už by som nehovoril. Spomínal som to v prvom čítaní, že tvrdšie podmienky voči tým, ktorí zneužívajú túto dávku, aby táto dávka plnila svoj účel, pomoc vysokoškolákom, keď zosúlaďuje ten návrh s legislatívou, ktorá je napríklad v Česku. Ale rád by som povedal pár slov k pozmeňovaciemu návrhu, ktorý som ohlásil pri prvom čítaní. Reagoval naň už pán minister aj vo svojom úvodnom slove a to je ten paragraf 14 odsek 2 o tej novej povinnosti. Ale predsa prv ako prečítam ten pozmeňovací návrh, by som ho rád trošku uviedol. Pán minister, plytvať sa dá rôzne. Jeden príklad tu spomenul v predchádzajúcom bode vášho kolegu z vlády, ministra dopravy pán poslanec Alojz Hlina, keď hovoril o tom, že vláda prenajíma za také ceny, trojnásobne premrštené, ako sú bežné, ale to som si vlastne uvedomil, že to ani není plytvanie, to je rozkrádanie, čiže toto som nepovedal dobrý príklad, ale plytvaním určite je z verejných zdrojov, keď sa podporuje prebujnená byrokracia alebo sa ona ešte zvyšuje napríklad prijímaním, robením zbytočných vecí. Keď tí úradníci, ktorí mnohí nevedia, čo prv, pretože sú tak zahltení svojou, svojimi povinnosťami, tak im pribudnú ešte aj nové a ďalšie. Teda keď som hovoril o tých opatreniach, ktoré, alebo plytvať sa dá aj tak, že sa prijímajú vyslovene škodlivé opatrenia, a to škodlivé opatrenie, to je to, čo budeme o ňom za chvíľku hlasovať, to je ten návrh novely zákona o kolektívnom vyjednávaní, ale aby som neodbočoval, odbočím (povedané so smiechom) tiež iným príkladom, ako sa dá plytvať, a to som tiež už spomínal, keď viacerí poslanci sedia na viacerých stoličkách, poberajú viacero plných platov, a pritom tie svoje funkcie nevykonávajú na plný úväzok. Tí starostovia, ktorí pracujú na čiastočný úväzok a majú len čiastočný príjem, tak musia v spravodlivom hneve pukať, ako to, ako to tu funguje za vlády SMER-u, a preto nesúhlasím s pánom poslancom Baškom, ktorý sa ráno vyjadril, že keď niekto má dve funkcie, tak si zaslúži dva platy. No, obávam sa, že niekedy si ani jeden z tých platov nezaslúži, a veď ani on nie je taký známy parlamentár, žeby sa tu pretrhol od roboty v Národnej rade ako poslanec, ale tak predpokladám, že viac sa hodí na župana, takže tam to možno bude inak. (Prerušenie vystúpenia predsedajúcou.)
L. Köteles, poslanec: (2004-10-21):
Predmetná spoločná správa výborov Národnej rady Slovenskej republiky o vrátenom zákone bola schválená uznesením gestorského Výboru Národnej rady Slovenskej republiky pre životné prostredie a ochranu prírody č. 166 dňa 18. októbra 2004. Predseda Národnej rady Slovenskej republiky rozhodnutím č. 918 z 5. októbra pridelil vrátený zákon na opätovné prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre životné prostredie a ochranu prírody. Uvedené výbory prerokovali vrátený zákon v stanovenej lehote. Gestorský výbor konštatuje, že do začatia rokovania o uvedenom vrátenom zákone nedostal žiadne stanovisko od poslancov Národnej rady Slovenskej republiky, ktorí nie sú členmi výborov, ktorým bol materiál pridelený na prerokovanie. K vrátenému zákonu určené výbory Národnej rady Slovenskej republiky zaujali tieto stanoviská: Výbor Národnej rady Slovenskej republiky pre životné prostredie a ochranu prírody uznesením č. 155 z 18. októbra 2004 súhlasil so zákonom z 21. septembra 2004 o Environmentálnom fonde a o zmene a doplnení niektorých zákonov, vráteným prezidentom Slovenskej republiky na opätovné prerokovanie Národnou radou Slovenskej republiky, a odporučil Národnej rade Slovenskej republiky vrátený zákon schváliť v znení pripomienok uvedených v časti III rozhodnutia prezidenta Slovenskej republiky okrem pripomienky č. 5. Ústavnoprávny výbor Národnej rady Slovenskej republiky vrátený zákon prerokoval, ale neprijal platné uznesenie, pretože návrh uznesenia nezískal podporu potrebnej nadpolovičnej väčšiny všetkých poslancov podľa § 52 ods. 4 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov a čl. 84 ods. 3 Ústavy Slovenskej republiky v znení neskorších predpisov. Z uznesení výborov Národnej rady Slovenskej republiky uvedených pod bodom III tejto správy vyplývajú pozmeňujúce a doplňujúce návrhy, ktoré máte uvedené pod bodmi 1 až 5 v časti IV spoločnej správy. Gestorský výbor odporúča o pripomienkach pána prezidenta Slovenskej republiky uvedených v časti IV hlasovať spoločne o bodoch 1 až 4 s odporúčaním schváliť a samostatne o bode č. 5 s odporúčaním neschváliť. Ďakujem, pán predsedajúci.
Liba, Peter, poslanec NR SR (2023-02-09):
Ďakujem, pán predsedajúci. Vážený pán predsedajúci, vážení prítomní poslanci, poslankyne, dovoľte mi predložiť návrh zákona Národnej rady o meste Košice. Ide o zákon 401/1990 Zb. o meste Košice. Podľa prílohy zákona o meste Košice tvorí mesto Košice 22 mestských častí. Cieľom navrhovanej zmeny zákona o meste Košice je úprava a zjednodušenie procesu, ktorým môže dôjsť k budúcej zmene k usporiadaniu mestskej časti v Košiciach. Zákon o meste Košice vznikol v roku 1990 a poslanci vtedy nariadením zhora určili až 22 mestských častí. Keď sa vo výsledku dnes pozrieme na aktuálne čísla, nájdeme, že až tri mestské časti v meste Košice majú menej ako tisíc obyvateľov, pričom najväčšia mestská časť Západ má až 40-tisíc obyvateľov. Napriek týmto nepomerom musí mať každá mestská časť, prirodzene, vlastnú samosprávu, starostov, úrady a miestne zastupiteľstvá. Týmto návrhom nechceme meniť počet mestských častí ani o nich rozhodovať. Účelom zmeny zákona je presunutie rozhodovania o samosprávnom usporiadaní v meste Košice z celoštátnej úrovne, teda z Národnej rady, na hlavného nositeľa samosprávy v meste Košice a posilniť kompetenciu mestského zastupiteľstva v Košiciach. Práve to je totiž hlavným nositeľom samosprávy na území mesta Košice a mestské časti majú podľa zákona de facto len odvodenú samosprávu. Podľa dnešného stavu môže mestské zastupiteľstvo zlúčiť mestské časti, ale následne môže dotknutá mestská časť usporiadať miestne referendum a túto zmenu zablokovať. Keďže, prirodzene, vždy bude existovať záujem zachovať si svoju malú mestskú časť a jej orgány, táto možnosť veta predstavuje s veľkou, vysokou pravdepodobnosťou nerealizovateľný spôsob zníženia počtu mestských častí. V tomto novom návrhu preto možnosť blokácie referendom vypúšťame a rozhodnutie mestského zastupiteľstva bude mať možnosť zastaviť rada starostov, ktorému sa umožňuje využiť právo veta uznesením mestského zastupiteľstva. Mestské zastupiteľstvo následne bude oprávnené prelomiť zamietavé stanovisko rady starostov a to vyššou kvalifikovanou väčšinou, trojpätinovou všetkých poslancov zastupiteľstva. Záverom chcem spomenúť, že obdobný návrh tu už bol aj v minulosti prostredníctvom vtedajšieho primátora mesta Košice Richarda Rašiho. Vnímam, že otázka úpravy mestských častí v Košiciach by nemala byť predmetom koalično-opozičných hádok, ale vecou odbornosti a zdravého rozumu. Spolu s ďalšími poslancami sme sa preto rozhodli tento návrh zákona opäť podať a skúsiť si preňho nájsť v parlamente dostatočnú podporu, čo sa pri minulom návrhu, bohužiaľ, nepodarilo. Ďakujem pekne.
Figeľ, Ján, podpredseda NR SR (2015-02-06):
Ďakujem pekne. Na vystúpenie pána poslanca Brocku je jedna faktická. Nech sa páči, Alojz Přidal.
M. Číž, podpredseda NR SR: (2008-06-20):
(Hlasovanie.) Prítomných 134 poslancov, za 36, proti 15, zdržalo sa 83. Konštatujem, že v zmysle § 73 ods. 3 po hlasovaní Národná rada nebude pokračovať v rokovaní o tomto návrhu zákona, návrh sme neschválili. Teraz ešte máme jedno hlasovanie, vážené kolegyne, kolegovia, budeme hlasovať v prvom čítaní o návrhu poslancov Národnej rady Slovenskej republiky Rudolfa Bauera a Pavla Minárika na vydanie zákona, ktorým sa mení a dopĺňa zákon č. 302/2001 Z. z. o samosprávne vyšších územných celkov (zákon o samosprávnych krajoch) v znení neskorších predpisov (tlač 670). Slovo má predseda výboru pre verejnú správu a regionálny rozvoj pán poslanec Tibor Cabaj, aby ako spravodajca toto hlasovanie uvádzal.
Laššáková, Jana, podpredsedníčka NR SR (2014-11-09):
Na vystúpenie pána podpredsedu vlády s faktickými poznámkami sa hlásia štyria páni poslanci. Končím možnosť prihlásiť sa s faktickými poznámkami. Nech sa páči, pán poslanec Kaník.
Laššáková, Jana, podpredsedníčka NR SR (2012-11-28):
Na vystúpenie pána poslanca s faktickými poznámkami, páni poslanci Muránsky, Martvoň, Kamenický, Kuffa, Droba, Mikloško. Končím možnosť prihlásiť sa s faktickými poznámkami. Ale predtým, ako dám slovo na faktické poznámky, len chcem upresniť, že som prečítala písomne prihlásených rečníkov, pána poslanca Hrušovského ešte raz, a namiesto neho bola zámena, som mala prečítať pána poslanca Zajaca. To znamená, písomne prihlásení rečníci mimo klubov sú pán poslanec Frešo, Kaník, Brocka, Lipšic, Zajac, Jurinová a Vašečka. Tak to malo byť správne. Takže sa ospravedlňujem. A teraz, pán poslanec Muránsky, nech sa páči.
Blanár, Juraj, podpredseda NR SR (2022-10-19):
Vystúpili všetci, ktorí sa prihlásili do rozpravy, preto vyhlasujem všeobecnú rozpravu za uzavretú. Chcem sa spýtať pani navrhovateľky, či má záujem o záverečné slovo. Nech sa páči, pani navrhovateľka.
P. Paška, predseda NR SR: (2007-06-20):
(Hlasovanie.) 137 prítomných, 107 za, 1 bol proti, 27 sa zdržalo, 2 nehlasovali. Konštatujem, že aj tento bod zo spoločnej správy sme schválili. Ďalej, pán spravodajca.
V. Veteška, podpredseda NR SR: (2003-12-09):
Nech sa páči, pani poslankyňa Tkáčová a potom pani poslankyňa Bollová. Ďakujem.
Figeľ, Ján, podpredseda NR SR (2013-05-29):
Ďakujem pekne. Chce sa k rozprave vyjadriť aj pani spravodajkyňa? (Reakcia spravodajkyne.) Nie je tomu tak. Takže prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Národnej rady Slovenskej republiky Jaroslava Bašku a Róberta Puciho na vydanie zákona, ktorým sa dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov . Návrh zákona má parlamentnú tlač 490, návrh na pridelenie má tlač alebo rozhodnutie č. 471. A na základe toho dávam teraz slovo poslancovi Jaroslavovi Baškovi, aby návrh zákona uviedol. Nech sa páči. (Ruch v sále.) Poprosím o kľud v sále, kolegyne, kolegovia.